Mijiet ta’ nies ipparteċipaw fit-tieni edizzjoni tal-BOV Caritas Trail. Diversi wrew l-appoġġ tagħhom favur Caritas (Malta) il-Ħadd filgħodu min billi saq ir-rota, min mexa u min ġera. Mal-parteċipanti ngħaqdet ukoll il-President ta’ Malta Marie-Louise Coleiro-Preca. Il-parteċipanti waslu fiċ-Ċentru Terapewtiku San Blas fil-limiti ta’ Haż-Żebbuġ, fejn ġew milqugħa miċ-ċapċip tal-voluntiera u n-nies preżenti. Fiċ-ċelebrazzjoni qasira li laqgħet il-parteċipanti fiċ-Ċentru ta’ San Blas , l-Kap Eżekuttiv tal-Bank of Valletta Charles Borg irringrazzja lil kull min ħa sehem u ppreżenta lid-Direttur ta’ Caritas (Malta) Leonid McKay bid-donazzjoni tal-Bank marbuta mal-kampanja ‘ Together for Caritas’ li damet għaddejja mit-28 ta’ Settembru sal-31 ta’ Ottubru 2014. Din kienet it-tieni sena li l-Bank of Valletta qed jagħti l-appoġġ tiegħu lil Caritas Trail.